
Резюме
на извършения годишен мониторинг през 2019 година на територията, управлявана от ТП „ДГС Плачковци” 

Настоящото проучване е извършено в периода януари– декември 2019 година във връзка с годишния мониторинг на горите с висока консервационна стойност /ГВКС/ за територията на ТП “ДГС Плачковци” по утвърдена система за мониторинг.
	Стопанството заема северните склонове на Тревненската планина, дял на източната част на Централна Стара планина, водосборът на Дряновската река и системата от хълмове на Предбалкана до височините преди гр.Велико Търново.
	Границите на стопанството образуват неправилен четириъгълник, с най-голяма дължина по посока север-юг около 30 км и ширина в посока изток-запад от 15 до 20 км. Горската площ в южната част е плътен комплекс, а на север по-големи или по-малки комплекси разположени сред земеделски земи.
  Горите са с различни високи консервационни стойности /ВКС/, като някои попадат в повече от една категория. Това прави съответната горска единица особено значима за поддържане и повишаване на всички индентифицирани консервационни стойности.
	По данни на ГСП на стопанството от 2019 година, актуалното състояние по отношение на собствеността е показано в таблица 1.:

	Собственост
	ха
	%

	ДГТ
	14190.9
	53.6

	Общинска собственост
	3145.3
	11.9

	Физически лица
	8776.6
	33.1

	Юридически лица
	363.1
	1.4

	Всичко:
	26475.9
	100.0


	 Таблица 1. Разпределение на площта по видове собственост в териториалния обхват на ДГС Плачковци.
		
Резултати от проведения мониторинг:
1.1. Финансов план на стопанството.
Натуралните показатели, предвидени във финансовия план са изпълнени, финансовият резултат на стопанството за 2019 година е положителен.

1.2. Социални споразумения.
Има сключен колективен трудов договор. Няма постъпили жалби от страна на работещите.
1.3. План/програма за обучение и квалификация на персонала. 
Има утвърдена програмата за обучение. Съставени са протоколи за 10 броя  проведени обучения.
	1.4. Здравословни и безопасни условия на труд вкл. на работниците на подизпълнителите.
Закупено е теренно  униформено облекло на служителите. Попълнени и подписани в съответните срокове са инструктажните книги от работещите в стопанството. Проведени са обучения и инструктажи за здравословни и безопасни условия на труд на служителите.
Няма регистрирани трудови злополуки. Няма извършени проверки от Инспекцията по труда.
	1.5. Ангажиране на заинтересованите страни.
С общините и кметствата бяха направени необходимите срещи, свързани с обичайната дейност и възможности за поставяне на различни проблеми. 
Няма промени в планираните горскостопански практики в резултат от споразумения и предложения от заинтересованите страни. 
	1.6. Незаконни/нерегламентирани дейности в горите.
	През 2019 година не са установени незаконни/нерегламентирани дейности.	За годината са извършени 2569 проверки на обекти за добив на дървесина и  превозни средства. Не са установени  пропуски и нарушения относно дисциплината на ползването /висока сеч, неспазване на указанията в технологичния план и др/. 
	1.7. Изпълнение на горскостопанския план.
Извършените горскостопански дейности на територията на ТП „ДГС Плачковци” през 2019 година са в следните основни направления: лесокултурни дейности, дърводобив, добив на недървесни горски продукти, поддръжка и ремонт на горски пътища.
Лесокултурни дейности: 
· Залесяване на култури – 15 дка в подотдели 108 „д, а, д1“ и 107 „ж“ с жълъд от зимен дъб;
· Отглеждане на горски култури  - 539 дка в подотдели: 23 “п“, 97 „у1“, 138 „з1“, 208 „д1“,  121 „и1“, 212 “а1“, 209  “м1“, 118 „е1“, 104 „в1“, 123 „г“, 104 „ч“ и 105 „п“,   чрез ръчно плевене и разрохкване на почвата в терасите;
· Отглеждане на млади насаждения – 50 дка, подотдели 186 “е“ ;
· Попълване на горски култури – 40 дка в подотдели  123 “г“, 118 „е1“, 209 „м1“ и 212 „а1“;
· Маркирани са 36 221 м3 стояща маса.
Извършените лесокултурни дейности са изпълнени  след проведени процедури по реда на Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти при спазване на действащата нормативна уредба.
Попълва се „Лист за предварителна идентификация на ключови елементи и определяне потенциалните екологични и социални въздействия. Дефиниране на мерки за опазване при маркиране и дърводобив” от служители при маркиране и се окомплектоват в досието на насаждението. Обобщават се съобразно предписанията в доклада за ГВКС. Представят се при поискване от заинтересованите лица.
В технологичен план и карнет описа се отразяват съответните видове  и консервационни стойности на съответния подотдел. На базата  на проведените мониторингови наблюдения се разписват и специфични предписания за изпълнение на горскостопанските дейности с цел съхраняване на установените консервационни стойности. 
На терен от служителите на ТП „ДГС Плачковци” се следи за правилното прилагане на поставените за спазване на допълнителните изисквания по отношение на ГВСК, видовете и местообитанията.
	Добитата и реализирана дървесина:
· [bookmark: _Hlk765897]ОБЩО ДЪРВОДОБИВ – 24 003 м3 лежаща маса, при разчет 24 008 м3 по ГСП.
Добивът и реализацията на  дървесината са извършени след проведени процедури по реда на Наредба за условията и реда за възлагане изпълнението на дейности в горски територии – държавна и общинска собственост, и за ползването на дървесина и недървесни горски продукти при спазване на действащата нормативна уредба.
	1.8. Промени в границите, собствеността, функционалността и предназначението на територии в рамките на стопанството.
През 2019 година от територията на стопанството няма промени в границите, собствеността, функционалността на предназначението на горските територии.
	1.9. Здравословно състояние на гората.
[bookmark: _Hlk505587521]От извършените лесопатологични обследвания и постъпилите и регистрирани 7 броя сигнални листове за повреди от насекомни вредители по иглолистните (корояди). Поставени са 10 феромонови уловки в иглолистни насаждения. Уловените корояди се изпращат два пъти в месеца в  Лесозащитна станция София за преброяване и мониторинг на популацията им. За пострадалите насаждения са изготвени план-извлечения за промяна вида и интензивността на сечта и в част от тях са проведени санитарни сечи.
	1.10. Ползване/добиви и горскостопански дейности.
От държавните горски територии са добити:
· Дървесина – 24 003 м3 от различни категории и сортименти, от които 500 м3  за ползване по чл. 193 от ЗГ.
· [bookmark: _Hlk505587498]Недървесни горски продукти: 
[bookmark: _Hlk509912594]- за гъби са издадени 2 броя позволителни за ползване.
- за левурда са издадени 4 броя позволителни за ползване на 13 500 кг.
-  за бръшлян е издадено 1 брой позволително за ползване на 500 кг.  
 - за  къпина (плод) са  издадени 7 броя позволително за ползване на 1 650 кг.  
 - за киселица е издадено 1 брой позволително за ползване на 1000 кг.  
  - за шипка е издадено 1 брой позволително за ползване на 500 кг.  
	1.11. Гори с висока консервационна стойност. 
1. Извършен мониторинг на ВКС 1.2 застрашени, изчезващи и ендемични растителни видове, установени на територията на ТП ДГС “Плачковци“.
 	През 2019 година е извършен мониторинг на 14 вида редки и застрашени  растения. За по-голямата част от тях се наблюдава трайно установяване и развитие в определени подотдели, тъй като и през 2018 година са установени находища в същите подотдели. Това е сигурен индикатор за успешното стопанисване на ГВКС. Извършен е мониторинг на следните растителни видове:
· Снежно кокиче (Galanthus nivalis)
Установени са три находища на този вид. Състоянието на вида е  добро. Не се наблюдават следи от антропогенна дейност.
· Елвезиево кокиче (Galanthus elwesii)
Установени са две находища на този вид. Състоянието на вида е  добро. Не се наблюдават следи от антропогенна дейност.
· Пълзяща гудиера ( Goodyera repens)
Установено е едно находище на този вид. Състоянието на вида е  добро. Не се наблюдават следи от антропогенна дейност.
· Кернера (Kernera saxatilis)
Установено е едно находище на този вид. Състоянието на вида е  добро. Не се наблюдават следи от антропогенна дейност.
· Планински явор (Acer heldreichii)
	Установено е едно находище на този вид. Състоянието на вида е  добро. Не са предвидени мероприятия в този подотдел. Не се наблюдават следи от антропогенна дейност. 
· 	Благаево бясно дърво (Daphne blagayana Freyer)
	Установени са две находища на този вид. Състоянието на вида е  добро. Не се наблюдават следи от антропогенна дейност.
· Лудо биле (Atropa bella-donna)
Установено е едно находище на този вид. Състоянието на вида е  добро. Не са предвидени мероприятия в тези подотдели. Не се наблюдават следи от антропогенна дейност. 
· Планински минзухар (Crocus veluchensis)
Установени са две находища на този вид. Състоянието на вида е  добро. Не са предвидени мероприятия в този подотдел. Не се наблюдават следи от антропогенна дейност. 
· Родопски силивряк (Haberlea rhodopensis)
Установени са две  находища на този вид. Състоянието на вида е  добро. Не са предвидени мероприятия в този подотдел.Не се наблюдават следи от антропогенна дейност. 
· Балканска пищялка (Angelica pancicii Vandas)
		Установени са две  находища на този вид. Състоянието на вида е  добро. Не са предвидени мероприятия в този подотдел. Не се наблюдават следи от антропогенна дейност. 
· Недоразвит лимодорум (Limodorum abortivum)
Установени са две находища на този вид. Състоянието на вида е  добро. Не се наблюдават следи от антропогенна дейност. 
· Ашерсонов оман (Inula aschersoniana)
	Установени са две  находища на този вид. Състоянието на вида е  добро. Не се наблюдават следи от антропогенна дейност. 
· Есенен спиралник (Spiranthes spiralis)
Установени са две находища на този вид. Състоянието на вида е  добро. Не се наблюдават следи от антропогенна дейност. Няма установени нови находища от вида.
· Мразовецовоцветно есенниче  (Sternbergia colchiciflora Waldst. & Kit.)
	Установени са две  находища на този вид. Състоянието на вида е  добро. Не се наблюдават следи от антропогенна дейност. 

2. 	Извършен мониторинг на ВКС 1.2 застрашени, изчезващи и ендемични животински видове, установени на територията на ТП ДГС „Плачковци“
· Кафява мечка (Ursus arctos)
	Следи от вида са забелязани, но не е установено точното местонахождение на леговището. Не са установени реални и потенциални заплахи за вида.
· Черен кълвач (Dryocopus martius)
	Екземпляр от вида е забелязан във видимо добро състояние. Не е установено дали гнезди в посочения отдел. Не са установени реални и потенциални заплахи за вида.
· Черен щъркел (Ciconia nigra L.)
	Екземпляр от вида е забелязани във видимо добро състояние. Не е установено дали гнезди в посочения отдел. Не са установени реални и потенциални заплахи за вида.
· Гълъб хралупар (Columba oenas)
	Екземпляри от вида са забелязани, във видимо добро състояние. Не е установено дали гнезди в посочените подотдели.Не са установени реални и потенциални заплахи за вида.
· Южен белогръб кълвач (Dendrocopus leucotos lilfordi)
	Екземпляр от вида е забелязан във видимо добро състояние. Не е забелязано гнездо, но тъй като видът е териториално гнездещ, се предполага за наличие на поне една гнездяща двойка в този район. Не са установени реални и потенциални заплахи за вида.
· Малък ястреб (Accipiter nisus)
	Екземпляр от вида е забелязан във видимо добро състояние. Не е забелязано гнездо, но тъй като видът е териториално гнездещ, се предполага за наличие на поне една гнездяща двойка в този район. Не са установени реални и потенциални заплахи за вида.
· Червеногуша мухоловка (Ficedula parva)	
	Екземпляри от вида са забелязани във видимо добро състояние. Не е установено дали гнезди в посочените подотдели.Не са установени реални и потенциални заплахи за вида.
· Сив кълвач (Picus canus)
	Екземпляр от вида е забелязан във видимо добро състояние. Не е установено дали гнезди в посочените подотдели. Не са установени реални и потенциални заплахи за вида.
· Орел змияр (Circaetus gallicus)
	Екземпляри от вида са забелязани във видимо добро състояние. Не е установено дали гнезди в посочените подотдели. Не са установени реални и потенциални заплахи за вида.
· Черен кълвач (Dryocopus martius L.)
	Екземпляр от вида е забелязан във видимо добро състояние. Не е установено дали гнезди в посочените подотдели. Не са установени реални и потенциални заплахи за вида.
· Бухал (Вubo bubo L.)
	Екземпляр от вида е забелязан във видимо добро състояние. Не е установено дали гнезди в посочените подотдели. Не са установени реални и потенциални заплахи за вида.
	
	3. Извършен мониторинг на ВКС 3 – редки, застрашени и изчезващи горски екосистеми на територията на ДГС Плачковци.
	През 2019 г. бе извършен мониторинг на следните типове горски екосистеми:
· G1.69 Moesian [Fagus] forests,(9130),  Чисти и смесени широколистни гори с основен едификатор обикновен бук. Общата площ на екосистемата в държавни горски територии е 1556,5 ха. Извършен е мониторинг в подотдели  с площ 28,5 ха.
· G1.66	Medio-European limestone [Fagus] forests, (9150). Ксеротермофилни гори, развиващи се върху варовити, често плитки почви от типовете лесивирани файоземи (Luvic Phaeozems) и рендзини (Rendzic Leptosols). Основен дървесен вид е обикновеният бук. Общата площ на екосистемата в държавни горски територии е 331,6 ха. Извършен е мониторинг в подотдели с площ 36,4 ха.
· G1.A1C3 Съюз Quercion pubescenti-sessiliflorae Br.-Bl. 1932 (9170 ) Семенни гори с преобладание на зимен дъб. Общата площ на екосистемата в държавни горски територии е 490,1 ха. Извършен е мониторинг в подотдели с площ  9.8 ха.
· G1.A322 Съюз Carpinion betuli Issler 1931,(91G0 . Семенни гори с преобладание на габър.  Общата площ на екосистемата в държавни горски територии е 546,4 ха. Извършен е мониторинг в подотдели с площ 9,8 ха.
· G1.6924, Термофилни букови гори (91W0 ).  Общата площ на екосистемата в държавни горски територии е 1653,4 ха. Извършен е мониторинг в подотдели с площ 48,6 ха.
· G1.7C4, Thermophilous [Tilia] woods, (91Z0 ). Гори с ясно изразено доминиране на сребролистна липа (Tilia tomentosa), възникнали предимно вторично на мястото на дъбови гори. Общата площ на екосистемата в държавни горски територии е 84,5 ха. Извършен е мониторинг в подотдели с площ от 2,5 ха.
· G1.413,(91Е0  )Крайречни гори.  Общата площ на екосистемата в държавни горски територии е 11,8 ха. Извършен е мониторинг в подотдели с площ 0,9 ха.
· G1.763, (91М0), Съюз Quercion confertae Horvat 1954. Дъбови гори с участието на зимен дъб, благун, цер.  Общата площ на екосистемата в държавни горски територии е 228,1 ха. Извършен е мониторинг в подотдели с площ 4,4 ха.
·   Гори във фаза на старост – 751,6 ха гори са определени като гори във фаза на старост. Извършен е мониторинг в подотдели с площ 126,1 ха.
	Резултатите, от проведения мониторинг в тези насаждения показват добро състояние на насаждението и най-вече на широколистния дървостой. Не са установени отрицателни въздействия върху екосистемите като цяло.
	Резултатите, от проведения мониторинг в тези насаждения показват добро състояние на насаждението и най-вече на широколистния дървостой. Не са установени отрицателни въздействия върху екосистемите като цяло.	

       Мониторинг ВКС 4 – ЕКОСИСТЕМНИ УСЛУГИ ОТ КРИТИЧНО ЗНАЧЕНИЕ
	ВКС 4.1 Гори единствени източници на питейна вода. Проведените горскостопански дейности (сечи) в насаждения определени като вододайни зони, не оказват значителни отрицателни въздействия. Извършените лесовъдски мероприятия са насочени към подобряване на здравословното състояние на горите, подпомагане и поддържане на насаждения с неравномерна структура.
	ВКС 4.2 Гори с решаващо значение за регулиране на водния отток във водосборите. Здравословното състояние в тези участъци е добро. Няма наличие на ерозионни процеси. Няма повреди по естествена крайречна растителност. 
	ВКС 4.3  Гори с решаващо протовоерозионно  значение. Проведените лесовъдски дейности не оказват отрицателно въздействие върху територията на горите  определени като гори с решаващо противоерозинно значение и не нарушават функциите им.
	ВКС 4.4  Гори, които представляват бариера за разпространение на пожари. Няма констатирани запалвания в насаждения, представляващи бариера за разпространение  на пожари. 
	ВКС 4.5  Гори с решаващо значение за състоянието на селскостопанските дейности (земеделие, рибни запаси) и защитата на инфраструктурните обекти. Състоянието на горите е добро и не са нарушени функциите им. Няма констатирани нерегламентирани дейности.
	Мониторинг на ВКС 5 – ОСНОВНИ ПОТРЕБНОСТИ НА НАСЕЛЕНИЕТО
	Земеделието и животновъдството са слабо развити в района. Издадени са позволителни за събиране на гъби и левурда. На територията има две ловни сдружения. През 2018 г. няма констатирани случаи на бракониерство.
	Мониторинг на ВКС 6 – КУЛТУРНИ ЦЕННОСТИ
	В тази категория попадат гори в подотдели около манастири и исторически места, както следва:
· Дряновски манастир „Св. Архангел Михаил”. За опазването на характерните ландшафти и типичните за района смесени широколистни гори е обявена  ЗМ „Дряновски манастир”;
· Параклис „Св. Иван Рилски – чудотворец”. На връх Голям Кръстец са пренощували мощите на Св. Иван Рилски при пренасянето им в Търновград. Строен по времето на Асеневци. Реставриран края на 90-те години.
· Параклис „Св. Вяра, Надежда, Любов и майка им София”. Намира се в близост до с. Бъзовиц в южна посока. Възстановен в края на 90-те години.
· Пещерата „Килийките” – Със статут на Паметник на Античността – намира се в карстов район, на 2-3 км. югоизточно от с. Станчев хан. Откритият керамичния материал датира времето на използване на пещерата в широки хронологически граници – от края на късната бронзова и началото на ранно желязната до края на късно желязната епоха.(ХІІ – І в. пр. н. е.) На масива над пещерите има останки от малка крепостна стена, като изграждането и се отнася към времето на късната античност ІV – VІ в. 
· Района на ГД „Българка” – ПЗ „ Виканата скала” – Дълги години края на м. август се е провеждал Традиционен събор под наименованието – Малинарска вечер. Има идея за възстановяването му. 
· Връх Белновръх – намира се на 2 км. североизточно от с. Станчев хан. Провеждал се е събор по надпяване под наслова „Балканът пее и разказва”. Има изградена сцена. След 20 годишно прекъсване се водят разговори за въстановяване на надпяването. 
·  Екопътеки около с. Бъзовец – две кръгови пътеки до върховете Голям Бъзовец и Голям Кръстец с изградена инфраструктура (заслони, кътове за отдих, панорамни площатки) преминават покрай възстановените параклиси.
	На територията на ТП „ДГС Плачковци” има изградени много на брой чешми, както и определи места за отдих.  До тях се осигурява буферна зона,  интензивността на сечите в тези гори е по – ниска. Нямаме констатирани повреди, вследствие на лесовъдски дейности. Не се наблюдава нарушение на естествените функции на горите.

1.12. Въздействие на дейностите по управление върху околната среда.
След приключване на сечите в държавните горски територии през 2019  година и извършените оценки на въздействието на изведената сеч върху ключови елементи на околната среда, съседни имоти и инфраструктура на територията на ТП „ДГС Плачковци”, се установи:
· Повреди по подраста в насажденията с извършена оценка - установени са минимални повреди.

· Повреди по оставащия дървостой не са констатирани над допустимите (над 2 % по брой от оставащите на корен дървета).
· Оставяне на мъртва дървесина - в насажденията с изведени сечи е налична стояща и лежаща мъртва дървесина.
· Въздействие върху идентифицираното биоразнообразие - при установяване се описва в технологичния план и карнет описа на насаждението и се дават мерките за тяхното опазване.
· Водни ресурси на територията и/или в близост до насажденията - при наличие на водни течения  в листа за предварителна оценка са дефинирани мерките за опазване.
· Въздействия върху съседни насаждения – констатира се неблагоприятни въздействия върху почвата, в резултат на  извоза на дървесина.
· Наличие на отпадъци в горските територии – няма констатирани случаи.

1.13.  Въздействие на дейностите по управление върху социалната среда. 
Няма подадени жалби и сигнали, свързани с правата и собствеността на местните общности,  засегнати и заинтересовани страни.
Няма отрицателни въздействия върху източници на питейна вода.
Местното население закупува дърва за огрев от склад  на база установен ценоразпис и по тарифа на корен след представен списък  от кмета на всяка община. Считаме, че местното население няма проблем с ползването на дърва за огрев.
Обектите от културно-историческо, икономическо екологично, религиозно или духовно значение за местните общности са в добро състояние.
1.14. Промени в околната среда.
Не са констатирани промени в околната среда. 
Няма промени в защитените територии и зони.
Няма големи природни нарушения.


29.01.2020 г., гр. Плачковци                                                 

